ათეისტები მეცნიერებასა და ტექნოლოგიაში

ათეისტები მეცნიერებასა და ტექნოლოგიაში
ეს სია მოიცავს მხოლოდ საბუნებისმეტყველო დარგის მეცნიერებს.
ამ სიაში არიან ადამიანები, რომლებმაც ღიად განაცხადეს თავიანთი ათეისტობის შესახებ.
მეცნიერება და ტექნოლოგია
ჟორეს ალფეროვი (1930–): ბელარუსელი, საბჭოთა და რუსი ფიზიკოსი და აკადემიკოსი, რომელმაც დიდი როლი ითამაშა თანამედროვე ჰეტეროსტრუქტურული ფიზიკისა და ელექტრონიკის ჩამოყალიბებაში. გამოიგონა ჰეტეროტრანზისტორი და არის 2000 წლის ნობელის პრიზის გამარჯვებული ფიზიკის დარგში.
ჰანეს ალფვენი (1908–1995): შვედი ელექტრული ინჟინერი და პლაზმური ფიზიკოსი. 1970 წელს დაჯილდოვდა ნობელის პრემიით თავისი ღვაწლის გამო მაგნიტოჰიდროდინამიკაში. ყველაზე მეტად ცნობილია მაგნიტოჰიდროდინამიკური ტალღების კლასის, იგივე ალფვენის ტალღების აღწერით.
ჯიმ ალ-ხალილი (1962–): ერაყული წარმოშობის ბრიტანელი თეორეტიკოსი ფიზიკოსი, მწერალი და სამეცნიერო კომუნიკატორი. არის თეორიული ფიზიკის პროფესორი და მეცნიერებაში საზოგადოების ჩართულობის ხელმძღვანელი სურეის უნივერსიტეტში.
ფილიპ ანდერსონი (1923–): ამერიკელი ფიზიკოსი, ნობელის პრემიის ლაურეატი ფიზიკის დარგში 1977 წელს. ანდერსონმა წვლილი შეიტანა ლოკალიზაციის, ანტიფერომაგნეტიზმისა და მაღალი ტემპერატურის სუპერგამტარობის თეორიების დახვეწაში.
ჯეიკობ ეპლბაუმი (1983-): კომპიუტერული უსაფრთხოების ამერიკელი მკვლევარი და ჰაკერი. არის პროექტ ტორის მთავარი წევრი.
ფრენსის არაგო (1786–1853): ფრანგი მათემატიკოსი, ფიზიკოსი, ასტრონომი და პოლიტიკოსი.
პიტერ ატკინსი (1940–): ინგლისელი ქიმიკოსი, ქიმიის პროფესორი ლინკოლნის კოლეჯში, ინგლისში.
ჯულიუს აქსელროდი (1912–2004): ამერიკელი ბიოქიმიკოსი და ფარმაკოლოგი, 1970 წლის ნობელის პრემიის ლაურეატი ბიოქიმიაში.
ედვარდ ბატერსბი ბეილი (1881–1965): ბრიტანელი გეოლოგი, ბრიტანეთის გეოლოგიური სამსახურის დირექტორი.
პატრიკ ბეიტსონი (1938–): ინგლისელი ბიოლოგი და სამეცნიერო მწერალი, კემბრიჯის უნივერსიტეტის ეთოლოგიის პროფესორი, ლონდონის ზოოლოგიური საზოგადოების პრეზიდენტი.
უილიამ ბეიტსონი (1861–1926): ბრიტანელი გენეტიკოსი. პირველმა გამოიყენა სიტყვა გენეტიკა, რათა აღეწერა მემკვიდრეობითობისა და ბიოლოგიური მემკვიდრეობის შესწავლა, პოპულარიზაცია გაუწია გრეგორ მენდელის იდეებს მათი ხელახლა აღმოჩენის შემდგომ.
ჯონ სტიუარტ ბელი (1928–1990): ირლანდიელი ფიზიკოსი. ყველაზე მეტად ცნობილია ბელის თეორემის აღმოჩენით.
ჩარლზ ბენეტი (1943–): ამერიკელი ფიზიკოსი, ინფორმაციის თეორეტიკოსი და IBM-ის სამეცნიერო საზოგადოების წევრი. ცნობილია თავისი ნაშრომებით კვანტურ კრიპტოგრაფიასა დაკვანტურ ტელეპორტაციაში, ითვლება კვანტური ინფორმაციის თეორიის ერთ-ერთ ფუძემდებლად.
ჯონ დესმონდ ბერნალი (1901–1971): ბრიტანელი ბიოფიზიკოსი. ცნობილია პიონერული შრომით იქს-სხივების კრისტალოგრაფიაში მოლეკულური ბიოლოგიის სფეროში.
პოლ ბერტი (1833–1886): ფრანგი ზოოლოგი, ფიზიოლოგი და პოლიტიკოსი. ცნობილია კვლევით ჟანგბადის ტოქსიკურობაზე.
მარსელენ ბერტლო (1827–1907): ფრანგი ქიმიკოსი და პოლიტიკოსი, ცნობილია თერმოქიმიის ტომსენ ბერტლოს პრინციპით. მოახდინა არაორგანული ნივთიერებებიდან მრავალი ორგანული ნაერთის სინთეზირება და დაამტკიცა ვიტალიზმის თეორიის სიმცდარე.
კლოდ ლუი ბერთოლე (1748–1822): ფრანგი ქიმიკოსი.
ჰანს ბეთე (1906–2005): გერმანელ-ამერიკელი ბირთვული ფიზიკოსი და ნობელის პრიზის ლაურეატი ფიზიკაში ვარსკვლავური ნუკლეოსინთეზის თეორიის დახვეწის გამო. მნიშვნელოვანი წვლილი შეიტანა კვანტური ელექტროდინამიკის, ბირთვული ფიზიკის, მყარი მდგომარეობის ფიზიკისა და ასტროფიზიკის განვითარებაში.
ნორმან ბეტიუნი (1890–1939): კანადელი ქირურგი და სამედიცინო ინოვატორი.
პატრიკ მეინარდ სტიუარტ ბლეკეტი (1897–1974): ინგლისელი ფიზიკოსი და ნობელის პრიზის ლაურეატი, ცნობილია მისი ნაშრომები კოსმოსურ სხივებსა და პალეომაგნეტიზმზე.
სიუზან ბლექმორი (1951–): ინგლისელი ფსიქოლოგი და მემეტიკოსი, ცნობილია თავისი წიგნით მემის მექანიზმი.
ქრისტიან ბორი (1855–1911): დანიელი ქირურგი, ნილს და ჰარალდ ბორების მამა და ოგე ნილს ბორის ბაბუა.
ნილს ბორი (1885-1962): დანიელი ფიზიკოსი. ცნობილია თავისი ფუნდამენტური წვლილით ატომის სტრუქტურისა და კვანტური მექანიკის გაგებაში, რისთვისაც 1922 წელს ნობელის პრემია მიიღო.
ჰერმან ბონდი (1919–2005): ანგლო-ავსტრიელი მათემატიკოსი და კოსმოლოგი, ცნობილია სამყაროს უცვლელი მდგომარეობის თეორიის განვითარებითა და ზოგადი ფართობითობის კვლევაში მნიშვნელოვანი წვლილის გამო.
პოლ ბოიერი (1918–): ამერიკელი ბიოქიმიკოსი და ნობელის პრემიის ლაურეატი ქიმიის დარგში 1997 წელს.
კელვინ ბრიჯისი (1889–1938): ამერიკელი გენეტიკოსი, განსაკუთრებით ცნობილია მისი კვლევები ხილის ბუზების გენეტიკაზე.
პერსი უილიამს ბრიდმანი (1882–1961): ამერიკელი ფიზიკოსი, რომელმაც 1946 წელს ნობელის პრემია მიიღო მაღალი წნევის საკითხის კვლევის გამო.
პოლ ბროკა (1824–1880): ფრანგი ქირურგი, ანატომი ან ანთროპოლოგი. მისმა შრომამ განავითარა ფიზიკური ანთროპოლოგია და ანთროპომეტრია.
როდნი ბრუკსი (1954-): ავსტრიელ-ამერიკელი კომპიუტერული მეცნიერი და რობოტიკოსი.
შელდონ ბრაუნი (1944–2008): ველოსიპედის მექანიკოსი და ველოსიპედებთან დაკავშირებული თითქმის ყველა ასპექტის ტექნიკური ავტორიტეტი.
რუთ მაკ ბრუნსვიკი (1897–1946): ამერიკელი ფსიქოლოგი, ფროიდის ახლო მეგობარი და თანამშრომელი.
რობერტ კაილაუ (1947–): ბელგიელი ინფორმატიკოს-ინჟინერი და კომპიუტერული მეცნიერი, რომელმაც ტიმ ბერნერს-ლისთან ერთად შექმნა ინტერნეტის მსოფლიო ქსელი (World Wide Web).
ჯონ კარმაკი (1970–): ამერიკელი თამაშების პროგრამისტი და id Software-ის თანადამფუძნებელი.
შონ კეროლი (1966–): ამერიკელი კოსმოლოგი, რომელიც შეისწავლის ბნელ ენერგიას და ზოგად ფარდობითობას.
ჯეიმზ ჩედვიკი (1891–1974): ინგლისელი ფიზიკოსი, 1935 წლის ნობელის პრემიის მფლობელი ნეიტრინოს აღმოჩენის გამო.
სუბრამანიან ჩანდრასეკარი (1910–1995): ინდოელ-ამერიკელი ასტროფიზიკოსი, ცნობილია მისი თეორიული შრომები ვარსკვლავების ევოლუციასა და სტრუქტურაზე. 1983 წელს მიიღო ნობელის პრემია.
ჟორჟ შარპაკი (1924–2010): ფრანგი ფიზიკოსი პოლონელი ებრაელების ოჯახიდან. 1992 წლის ნობელის პრემიის მფლობელი.
უილიამ კინგდონ კლიფორდი (1845–1879): ინგლისელი მათემატიკოსი და ფილოსოფოსი გეომეტრიული ალგებრის თანაშემომტანი.
ფრენკ კლოუზი (1945–): ბრიტანელი ნაწილაკების ფიზიკოსი, ფიზიკის პროფესორი ოქსფორდის უნივერსიტეტში, მეცნიერების პოპულარიზატორი.
სემუელ თეოდორ კოენი (1921-2010): ამერიკელი ფიზიკოსი, რომელმაც გამოიგონა W70 ბირთვული იარაღი და აღიარებულია ატომური ბომბის მამად.
ჯონ ჰორტონ კონვეი (1937–): ბრიტანელი მათემატიკოსი, აქტიურია სასრული ჯგუფების, კვანძების თეორიის, რიცხვების თეორიის, კომბინატორიული თამაშის თეორიისა და კოდირების თეორიის სფეროებში.
ბრაიან კოქსი (1968–): ინგლისელი ნაწილაკების ფიზიკოსი, მანჩესტერის უნივერსიტეტის პროფესორი. ცნობილია BBC-ის სამეცნიერო პროგრამებით.
ჯერი კოინი (1949–): ამერიკელი ბიოლოგი, ცნობილია თავისი წიგნებით ევოლუციის თეორიაზე.
ფრენსის კრიკი (1916–2004): ინგლისელი მოლეკულური ბიოლოგი, ფიზიკოსი და ნეირომეცნიერი; დნმ-ის მოლეკულური სტრუქტურის ერთ-ერთი თანააღმომჩენი 1953 წელს. 1962 წელს მიიღო ნობელის პრემია.
ჯორჯ ვაშინგტონ კრაილი (1864–1943): ამერიკელი ქირურგი. პირველმა განახორციელა სისხლის პირდაპირი გადასხმა.
ჯეიმზ ქროუ (1916–2012): ამერიკელი გენეტიკოსი.
ჟან ლერონ დ'ალამბერი (1717–1783): ფრანგი მათემატიკოსი, მექანიკოსი, ფიზიკოსი, ფილოსოფოსი და მუსიკის თეორეტიკოსი.
ჰოვარდ დალტონი (1944–2008): ბრიტანელი მიკრობიოლოგი.
რიჩარდ დოკინსი (1941–): ბრიტანელი ზოოლოგი, ბიოლოგი, ეგოისტი გენისა და მემის კონცეპტების შემომტანი; ღია ათეისტი და მეცნიერების პოპულარიზატორი, წიგნ ღმერთის დელუზიის ავტორი და რიჩარდ დოკინსის სახელობის აზროვნებისა და მეცნიერების ფონდის დამაარსებელი.
ჟან-ბატისტ დელამბრი (1749–1822): ფრანგი მათემატიკოსი და ასტრონომი.
არნო დანჟუა (1884–1974): ფრანგი მათემატიკოსი, დახვეწა ჰარმონიული ანალიზი და დიფერენციული განტოლებები.
დევიდ დოიჩი (1953–): ბრიტანელ-ებრაელი ფიზიკოსი ოქსფორდის უნივერსიტეტში. იყო კვანტური გაანგარიშების სფეროს ერთ-ერთი პიონერი, პირველმა აღწერა კვანტური ტურინგის მექანიზმი, ასევე განსაზღვრა ალგორითმი კვანტური კომპიუტერისთვის.
ჯარედ დაიმონდი (1937–): ამერიკელი მეცნიერი სხვადასხვა დარგებში და მწერალი.
პოლ დირაკი (1902–1984): ბრიტანელი თეორეტიკოსი ფიზიკოსი, კვანტური მექანიკის ერთ-ერთი დამფუძნებელი, იწინასწარმეტყველა ანტიმატერიის არსებობა და 1933 წელს მოიპოვა ნობელის პრემია.
ემილ დიუბუა-რეიმონი (1818–1896): გერმანელი ექიმი და ფიზიოლოგი, ექსპერიმენტული ელექტროფიზიოლოგიის მამა.
პაულ ერენფესტი (1880–1933): ავსტრიელი და ნიდერლანდელი თეორეტიკოსი ფიზიკოსი, რომელმაც სტატისტიკური მექანიკის განვითარებაში მნიშვნელოვანი წვლილი შეიტანა.
თომას აისნერი (1929–2011): გერმანელ-ამერიკელი ენტომოლოგი და ეკოლოგი, „ქიმიური ეკოლოგიის" მამა.
ალბერტ ელისი (1913–2007): ამერიკელი ფსიქოლოგი.
პალ ერდიოში (1913–1996), უნგრელი მათემატიკოსი. გამოაქვეყნა უფრო მეტი ნაშრომი, ვიდრე სხვა ნებისმიერმა მათემატიკოსმა ისტორიაში.
რიჩარდ ერნსტი (1933–): შვეიცარიელი ქიმიკოსი. 1991 წელს დაჯილდოვდა ნობელის პრემიით.
ჰიუ ევერეტ III (1930–1982): ამერიკელი ფიზიკოსი, პირველმა წამოაყენა მოსაზრება კვანტური ფიზიკის მრავალი სამყაროს ინტერპრეტაციაზე.
სანდრა ფაბერიr (1944–): ამერიკელი ასტრონომი და ასტროფიზიკოსი. ხელმძღვანელობდა ჯგუფს, რომელმაც აღმოაჩინა დიდი ატრაქტორი.
გუსტავ ფეხნერი (1801–1887): გერმანელი ფიზიოლოგი. ექსპერიმენტული ფსიქოლოგიის პიონერი და ფსიქოფიზიკის ფუძემდებელი.
ლეონ ფესტინგერი (1919–1989): ამერიკელი სოციალური ფსიქოლოგი, ცნობილია თავისი კოგნიტიური დისონანსის თეორიით.
რიჩარდ ფეინმანი (1918–1988): ამერიკელი თეორეტიკოსი ფიზიკოსი, ცნობილია შრომებით კვანტური ელექტროდინამიკის ნორმალიზებით და კვანტური მექანიკის ინტეგრალური ფორმულირებით. 1965 წელს ნობელის პრემია მოიპოვა.
ჯეიმზ ფრანკი (1882–1964): გერმანელი ფიზიკოსი. 1925 წელს მიიღო ნობელის პრემია.
ზიგმუნდ ფროიდი (1856–1939): ავსტრიელი ნევროლოგი და ფსიქოანალიზის მამა.
ერიხ ფრომი (1900–1980): გერმანელი სოციალური ფსიქოლოგი, ფსიქოანალიტიკოსი, სოციოლოგი, ჰუმანისტიკოსი ფილოსოფოსი და დემოკრატიული სოციალისტი.
კრისტერ ფუგლესანგი (1957–): შვედი კოსმონავტი და ფიზიკოსი.
გიორგი გამოვი (1904–1968): წარმოშობით რუსი თეორეტიკოსი ფიზიკოსი და კოსმოლოგი.
ჟოზეფ ლუი გეი-ლიუსაკი (1772–1850): ფრანგი ქიმიკოსი და ფიზიკოსი.
ვიტალი გინზბურგი (1916–2009): საბჭოთა და რუსი ფიზიკოსი, ასტროფიზიკოსი, ნობელის ლაურეატი, საბჭოთა წყალბადის ბომბის ერთ-ერთი მამა.
სიუზან გრინფილდი (1950–): ბრიტანელი მეცნიერი, მწერალი, ლორდთა პალატის წევრი. იკვლევს ადამიანის ტვინს.
ჰერბ გროში (1918–2010): კანადელ-ამერიკელი კომპიუტერული მეცნიერი, ცნობილია გროშის კანონით რომელიც 1950 წელს შეიმუშავა.
ალან გუტი (1947–): ამერიკელი ფიზიკოსი და კოსმოლოგი.
ჟაკ ჰადამარდი (1865–1963): ფრანგი მათემატიკოსი, დიდი წვლილი შეიტანა რიცხვთა თეორიაში, კომპლექსური ფუნქციის თეორიაში, დიფერენციულ გეომეტრიასა და ნაწილობრივ დიფერენციულ განტოლებებში.
ჯონათან ჰაიდტი (c.1964–): ფსიქოლოგიის პროფესორი ვირჯინიის უნივერსიტეტში, იკვლევს მორალის ფსიქოლოგიურ საფუძვლებს სხვადასხვა კულტურებში.
ედვარდ თომას ჰოლი (1924–2001): ინგლისელი არქეოლოგი, გამოააშკარავა პილტდაუნის ადამიანის სიყალბე.
სერ ჯეიმზ ჰოლი (1761–1832): შოტლანდიელი გეილოგი და ქიმიკოსი.
ედმუნდ ჰალეი (1656-1742): ინგლისელი ასტრონომი, გეოფიზიკოსი, მათემატიკოსი, მეტეოროლოგი და ფიზიკოსი. გამოთვალა ჰალეის კომეტის ორბიტა.
ბევერლი ჰალსტედი (1933–1991): ბრიტანელი პალეონტოლოგი.
ფრენსის ჰამერსტრომი (1908–1998): ამერიკელი მწერალი, ნატურალისტი და ორნიტოლოგი.
უილიამ დონალდ ჰამილტონი (1936–2000): ბრიტანელი ევოლუციონისტი ბიოლოგი, ფართოდ აღიარებულია მეოცე საუკუნის ერთ-ერთ უდიდეს ევოლუციონისტ თეორეტიკოსად.
გოდფრეი ჰაროლდ ჰარდი (1877–1947): ინგლისელი მათემატიკოსი.
ჰერბერტ ჰაუპტმანი (1917–2011): ამერიკელი მათემატიკოსი. 1985 წელს მოიპოვა ნობელის პრემია ქიმიის დარგში.
სტივენ ჰოკინგი (1942–): ერთ-ერთი ყველაზე გავლენიანი და ცნობილი თანამედროვე მეცნიერი ათეიზმს ასაბუთებს წიგნში დიდი დიზაინი.
ევალდ ჰერინგი (1834–1918): გერმანელი ფიზიოლოგი, რომელიც იკვლევდა ფერად მხედველობას, ბინოკულარულ აღქმასა და თვალების მოძრაობას.
პიტერ ჰიგსი (1929–): ბრიტანელი თეორეტიკოსი ფიზიკოსი, დირაკის მედალისა და პრიზის მფლობელი. იწინასწარმეტყველა ახალი ნაწილაკის, ჰიგსის ბოზონის (მეტსახელად „ღმერთის ნაწილაკი") არსებობა.
როალდ ჰოფმანი (1937–): ამერიკელი ქიმიკოსი, რომელმაც 1981 წელს ნობელის პრემია მოიპოვა.
ლანსელოტ ჰოგბენი (1895–1975): ინგლისელი ზოოლოგი და სამედიცინო სტატისტიკოსი.
ფრედ ჰოლოუსი (1929–1993), ახალი ზელანდიელი და ავსტრალიელი ოფთალმოლოგი. ავსტრალიასა და სხვა ქვეყნებში ათასობით ადამიანს აღუდგინა მხედველობა.
ფრედ ჰოილი (1915–2001): ინგლისელი ასტრონომი, განავითარა ვარსკვლავური ნუკლეოსინთეზის თეორია, ტერმინი „დიდი აფეთქება" მისი შემოტანილია.
რასელ ალან ჰალსი (1950–): ამერიკელი ფიზიკოსი, 1993 წლის ნობელის პრიზის.
ნიკოლას ჰამფრი (1943–): ბრიტანელი ფსიქოლოგი, იკვლევს ცნობიერებასა და ზებუნებრივისადმი რწმენას ევოლუციური პერსპექტივიდან.
ჯულიან ჰაქსლი (1887–1975): ინგლისელი ევოლუციონისტი ბიოლოგი, მეოცე საუკუნის ევოლუციური სინთეზის წამყვანი ფიგურა, იუნესკოს პირველი დირექტორი და ბუნების დაცვის მსოფლიო ფონდის დამაარსებელი.
ფრანსუა ჟაკობი (1920–): ფრანგი ბიოლოგი, 1965 წელს დაჯილდოვდა ნობელის პრიზით.
ფრედერიკ ჟოლიო-კიური (1900–1958): ფრანგი ფიზიკოსი და ნობელის პრემიის ლაურეატი ქიმიაში 1935 წელს.
ირენ ჟოლიო-კიური (1897–1956): ფრანგი მეცნიერი, ნობელის პრემიის ლაურეატი ქიმიაში 1935 წელს.
სტივ ჯონსი (1944–): ბრიტანელი გენეტიკოსი.
პოლ კამერერი (1880–1926): ავსტრიელი ბიოლოგი, რომელიც იკვლევდა და იცავდა ამჟამად უარყოფილ ლამარკისეულ თეორიას მემკვიდრეობითობაზე.
სემუელ კარლინი (1924–2007): ამერიკელი მათემატიკოსი.
სტიუარტ კაუფმანი (1939-): ამერიკელი თეორეტიკოსი ბიოლოგი, იკვლევს დედამიწაზე სიცოცხლის წარმოშობას.
ანსელ კეისი (1904–2004): ამერიკელი მეცნიერი, იკვლევდა დიეტის გავლენას ჯანმრთელობაზე.
ლოურენს კრაუსი (1954-): არიზონას სახელმწიფო უნივერსიტეტის ფიზიკის პროფესორი და მეცნიერების პოპულარიზატორი. ხშირად გამოდის ათეისტთა კონფერენციებზე.
ჰერბერტ კრიომერი (1928–): კალიფორნიის უნივერსიტეტის ელექტროობისა და კომპიუტერული ინჟინერიის გერმანელ-ამერიკელი პროფესორი.2000 წელს დაჯილდოვდა ნობელის პრემიით ფიზიკაში.
ჰაროლდ კროტო (1939–): 1996 წლის ნობელის პრემიის ლაურეატი ქიმიაში
ალფრედ კინსი (1894–1956): ამერიკელი ბიოლოგი, სექსოლოგი და ენტომოლოგიისა და ზოოლოგიის პროფესორი.
რეიმონდ კურცვეილი (1948–): ამერიკელი მწერალი, მეცნიერი, გამომგონებელი და ფუტურისტი.
ჟერომ ლალანდი (1732–1807): ფრანგი ასტრონომი და მწერალი.
ლევ ლანდაუ (1908-1968): რუსი ფიზიკოსი, 1962 წლის ნობელის პრემიის ლაურეატი.
ქრისტოფერ ლანგტონი (1948 or 1949-): ამერიკელი კომპიუტერული მეცნიერი და ხელოვნური სიცოცხლის დარგის ერთ-ერთი ფუძემდებელი.
რიჩარდ ლიკი (1944–): კენიელი პალეონტოლოგი, არქეოლოგი და კონსერვაციონისტი.
ლეონ ლედერმანი (1922–): ამერიკელი ფიზიკოსი, ნობელის პრემიის ლაურეატი 1988 წელს ნეიტრინოებზე კვლევების გამო.
ჟან-მარი ლენი (1939–): ფრანგი ქიმიკოსი. 1987 წელს მიიღო ნობელის პრემია.
სერ ჯონ ლესლი (1766–1832): შოტლანდიელი მათემატიკოსი და ფიზიკოსი, პირველმა შექმნა სინთეტიკური ყინული.
ნიკოლაი ლობაჩევსკი (1792–1856): რუსი მათემატიკოსი. ცნობილია მისი შტომები ჰიპერბოლურ გეომეტრიაზე.
ქრისტოფერ ლონგე-ჰიგინსი (1923–2004): ინგლისელი ქიმიკოსი და კოგნიტიური მეცნიერი.
პოლ მაკრედი (1925–2007): ამერიკელი აერონავტიკის ინჟინერი.
ერნსტ მახი (1838-1916): ავსტრიელი ფიზიკოსი და ფილოსოფოსი.
ანდრეი მარკოვი (1856–1922): რუსი მათემატიკოსი.
სამარენდრა მაულიკი (1881–1950): ინდოელი ენტომოლოგი.
პიერ-ლუი მოპერტიუი (1698–1759): ფრანგი მათემატიკოსი და ფილოსოფოსი.
ჰირამ სტივენს მაქსიმი (1840-1916): ამერიკული წარმოშობის ბრიტანელი გამომგონებელი. შექმნა პირველი პორტაბელური, სრულად ავტომატური იარაღი Maxim Gun.
ჯონ მაიანრდ სმიტი (1920–2004): ბრიტანელი ევოლუციონისტი ბიოლოგი და გენეტიკოსი.
ერნსტ მაირი (1904–2005): ცნობილი ტაქსონომი, ტროპიკების მკვლევარი, ორნითოლოგი, მეცნიერების ისტორიკოსი და ნატურალისტი. XX საუკუნის ერთ-ერთი წამყვანი ევოლუციური ბიოლოგი.
ჯონ მაკკარტი (1927–2011): ამერიკელი კომპიუტერული მეცნიერი და შემეცნების მკვლევარი. შემოიტანა ცნება „ხელოვნური ინტელექტი".
პიტერ მედავარი (1915–1987): ნობელის პრემიის ლაურეატი ბრიტანელი მეცნიერი, რომელიც ცნობილია იმუნოსისტემის კვლევით.
ჯეფრი მედკეფი (1968–2008): ამერიკელი ასტრონომი, მწერალი და განმანათლებელი, რობოტული ტელესკოპების დიზაინერი.
ელი მეჩიკოფი (1845–1916): რუსი ბიოლოგი, ზოოლოგი და პროტოზოოლოგი. 1908 წელს მიიღო ნობელის პრემია.
ჯონათან მილერი (1934–): ბრიტანელი ფიზიკოსი, მსახიობი, რეჟისორი და სატელევიზიო წამყვანი. იყო ავტორი და წამყვანი სერიალისა ათეიზმი: ურწმუნოების მოკლე ისტორია.
მარვინ მინსკი (1927–): ამერიკელი კოგნიტიური მეცნიერი და ხელოვნური ინტელექტის მკვლევარი.
პიტერ მიტჩელი (1920–1992): 1978 წლის ნობელის ლაურეატი ბრიტანელი ბიოქიმიკოსი. 15 წლიდან ათეისტი იყო.
იაკობ მოლეშოტი (1822–1893): ნიდერლანდელი ფიზიოლოგი და მწერალი.
გასპარ მონჟი (1746–1818):ფრანგი მათემატიკოსი.
ჟაკ მონოდი (1910–76): ფრანგი ბიოლოგი, რომელმაც 1965 წელს მოიპოვა ნობელის პრემია ენზიმების გენეტიკური კონტროლისა და ვირუსების სინთეზის შესახებ აღმოჩენების გამო.
რიტა ლევი-მონტალჩინი (1909–2012): იტალიელი ნევროლოგი, 1986 წლის ნობელის პრემიის მფლობელი ნერვის ზრდის ფაქტორის აღმოჩენის გამო.
ჟოზეფ-მიშელ მონგოლფიე (1740-1810): ფრანგი ქიმიკოსი და ქაღალდების მწარმოებელი. 1783 წელს გახდა პირველი, ვინც წარმატებულად გამოიყენა (თბილი ჰაერით სავსე) საჰაერო ბურთი.
თომას ჰანტ მორგანი (1866–1945): ამერიკელი ევოლუციური ბიოლოგი, გენეტიკოსი და ემბრიოლოგი. 1933 წელს მოიპოვა ნობელის პრემია მემკვიდრეობითობაში ქრომოსომების როლის აღმოჩენის გამო.
დესმონდ მორისი (1928–): ინგლისელი ზოოლოგი და ეთოლოგი.
ფრიც მიულერი (1821–1897): გერმანელი ბიოლოგი, ევოლუციის თეორიის მხარდამჭერი.
ჰერმან ჯოზეფ მიულერი (1890–1967): ამერიკელი გენეტიკოსი და განმანათლებელი. 1946 წელს ნობელის პრემია მიიღო.
პოლ მაიერსი (1957–): მინესოტას უნივერსიტეტის ბიოლოგიის პროფესორი, ბლოგერი.
ჯონ ფორბს ნეში (1928–): ამერიკელი მათემატიკოსი. 1994 წელს მიიღო ნობელის პრემია ეკონომიკის დარგში.
იუვალ ნეემანი (1925–2006): ებრაელი თეორეტიკოსი ფიზიკოსი, სამხედრო მეცნიერი და პოლიტიკოსი.
ალფრედ ნობელი (1833–1896): შვედი ქიმიკოსი, ინჟინერი და გამომგონებელი. გამოიგონა დინამიტი.
პოლ ნერსი (1949–): 2001 წლის ნობელის პრემიის მფლობელი.
მარკ ოლიფანტი (1901–2000): ავსტრალიელი ფიზიკოსი და ჰუმანიტარი. გადამწყვეტი როლი ითამაშა ბირთვის დაშლის პირველ ექსპერიმენტულ დემონსტრაციაში, ხელი შეუწყო ატომური ბომბის შექმნას.
ალექსანდ ოპარინი (1894-1980): საბჭოთა ბიოქიმიკოსი.
ფრანც ოპენჰაიმერი (1912–1985): ამერიკელი ნაწილაკების ფიზიკოსი, დიდი წვლილი შეიტანა ურანის გამდიდრების საკითხში.
ვილჰელმ ოსტვალდი (1853–1932): გერმანელი ქიმიკოსი და ფილოსოფოს-იდეალისტი. კატალიზზე, ქიმიურ ექვილიბრიუმსა და რეაქციის სიჩქარეებზე ჩატარებული ექსპერიმენტების გამო 1909 წელს მიიღო ნობელის პრემია ქიმიის დარგში.
რობერტ პარკი (born 1931): ამერიკელი ფიზიკოსი და მწერალი.
ლაინუს პოლინგი (1901–1994): ამერიკელი ქიმიკოსი, ნობელის პრემიის მფლობელი ქიმიისა (1954) და მშვიდობის (1962) დარგებში.
ჯონ ალენ პაულოსი (1945–): ამერიკელი მათემატიკოსი და მწერალი.
რუბი პეინ-სკოტი (1912–1981): რადიოფიზიკისა და რადიოასტრონომიის ავსტრალიელი პიონერი, პირველი ქალი რადიოასტრონომი.
ივან პავლოვი (1849–1936): ნობელის პრემიის მფლობელი რუსი ფიზიოლოგი, ფსიქოლოგი და ფიზიკოსი.
ჯუდა პერლი (1936–): ამერიკელ-ებრაელი კომპიუტერული მეცნიერი და ფილოსოფოსი. 2011 წელს მიიღო ტიურინგის პრემია.
სერ როჯერ პენროუზი (1931–): ინგლისელი ფიზიკოსი და მათემატიკოსი. დიდი წვლილი შეიტანა ზოგად ფარდობითობასა და კოსმოლოგიაში.
ფრენსის პერინი (1901–1992): ფრანგი ფიზიკოსი.
ჟან-ბატისტ პერინი (1870–1942): ფრანგი ფიზიკოსი, ნობელის პრემიის ლაურეატი 1926 წელს.
მაქს პერუცი (1914–2002): ავსტრიული წარმოშობის ბრიტანელი მოლეკულური ბიოლოგი, 1962 წელს მიიღო ნობელის პრემია ქიმიაში.
მასიმო პიგლიუჩი (1964–): ეკოლოგიისა და ევოლუციის პროფესორი სტონი ბრუკის უნივერსიტეტში.
სტივენ პინკერი (1954–): კანადაში დაბადებული ამერიკელი ფსიქოლოგი.
ნორმან პაირი (1907–1997): ბრიტანელი ბიოქიმიკოსი და ვიროლოგი.
რონალდ პლასტერკი (1957–): ნიდერლანდელი გენეტიკოსი.
დერეკ ჯონ დე სოლა პრაისი (1922–1983): ბრიტანელ-ამერიკელი მეცნიერების ისტორიკოსი.
ფრენკ რამსეი (1903–1930): ბრიტანელი მათემატიკოსი, განავითარა ფილოსოფია და ეკონომიკა.
მარკუს რანუმი (1962–): კომპიუტერული და ქსელური უსაფრთხოების ამერიკელი მკვლევარი.
მარტინ ჯონ რისი (1942–): ბრიტანელი კოსმოლოგი და ასტროფიზიკოსი.
ოსკარ რიდლი (1877–1968): ამერიკელი ბიოლოგი.
რიჩარდ რობერტსი (1943–): ბრიტანელი ბიოქიმიკოსი და მოლეკულური ბიოლოგი. 1993 წელს მოიპოვა ნობელის პრემია მედიცინაში.
ჯეისონ რორერი (1977-): ამერიკელი პროგრამისტი, მწერალი, მუსიკოსი და თამაშების დიზაინერი.
სტივენ როუზი (1938–): ბიოლოგიისა და ნეირობიოლოგიის პროფესორი, მწერალი.
მარშალ როზენბლუტი (1927–2003): ამერიკელი ფიზიკოსი.
ოლივერ საკსი (1933–): ბრიტანელი ნევროლოგი, მწერალი.
მეგნად საჰა (1893-1956): ცნობილი ინდოელი ასტროფიზიკოსი.
ანდრეი სახაროვი (1921-1989): საბჭოთა ბირთვული ფიზიკოსი, დისიდენტი და ადამიანთა უფლებების აქტივისტი. 1975 წელს დაჯილდოვდა ნობელის პრემიით მშვიდობის დარგში.
რობერტ საპოლსკი (1957–): ამერიკელი ბიოლოგი და ნევროლოგი.
უოლეს სარჯენტი (1935–): ამერიკელი ასტრონომი.
მაჰენდრალალ სარკარი (1833–1904): ინდოელი ფიზიკოსი და აკადემიკოსი.
მარკუს დიუ სოტოი (1965–): ბრიტანელი მათემატიკოსი.
ერვინ შრედინგერი (1887-1961): ავსტრიელ-ირლანდიელი ფიზიკოსი და ბიოლოგი. კვანტური მექანიკის პიონერი და 1993 წლის ნობელის პრემიის ლაურეატი.
ლორან შვარცი (1915–2002): ფრანგი მათემატიკოსი.
კლოდ ელვუდ შენონი (1916–2001): ამერიკელი ინჟინერი და მათემატიკოსი, იწოდება „ინფორმაციული თეორიის მამად".
ედვინ შნაიდმენი (1918–2009): ამერიკელი სუიციდოლოგი და თანატოლოგი.
უილიამ შოკლი (1910–1989): ამერიკელი ფიზიკოსი და გამომგონებელი, ტრანზისტორის ერთ-ერთი შემქმნელი, რისთვისაც 1956 წელს ნობელის პრემია მიიღო.
უილიამ ჯეიმზ სიდისი (1898–1944): ამერიკელი მათემატიკოსი, კოსმოლოგი, გამომგონებელი, ლინგვისტი, ისტორიკოსი და ვუნდერკინდი.
სტივენ სმეილი (1930–): ამერიკელი მათემატიკოსი.
მაიკლ სმიტი (1932–2000): ბრიტანეთში დაბადებული კანადელი ბიოქიმიკოსი და ნობელის პრემიის ლაურეატი ქიმიის დარგში 1993 წელს.
ლი სმოლინი (1955–): ამერიკელი ფიზიკოსი და კოსმოლოგი.
ალან სოკალი (1955–): ამერიკელი მათემატიკოსი და ფიზიკოსი.
რიჩარდ სტოლმანი (1953–): ამერიკელი თავისუფალი პროგრამული უზრუნველყოფის აქტივისტი, ჰაკერი და პროგრამისტი.
ჯეკ სტეინბერგერი (1921–): გერმანელ-ამერიკელ-შვეიცარიელი ფიზიკოსი, ნობელის პრემიის ლაურეატი.
ჰუგო სტეინჰაუსი (1887–1972):პოლონელი მათემატიკოსი და განმანათლებელი.
ვიქტორ სტენგერი (1935–): ამერიკელი ფიზიკოსი და ასტრონომი. ავტორი წიგნისა ღმერთი: მცდარი ჰიპოთეზა.
ჯეკ სუჩეტი (1908–2001): სამხრეთ აფრიკაში დაბადებული ბრიტანელი გინეკოლოგი და ვენეროლოგი, სერ ალექსანდრე ფლემინგთან ერთად ჩაატარა კვლევები პენიცილინის გამოყენებაზე.
ელიაზარ სუკენიკი (1889–1953): ებრაელი არქეოლოგი.
ჯონ სულსტონი (1942–): ბრიტანელი ბიოლოგი. 2002 წელს მიიღო ნობელის პრემია.
ლეონარდ სასკინდი (1940–): ამერიკელი ფიზიკოსი; სუპერსიმების თეორიის ფუძემდებელი.
კარლ სეიგანი (1934–1996): ამერიკელი ასტრონომი, ასტროფიზიკოსი, კოსმოლოგი, მწერალი და მეცნიერების პოპულარიზატორი.
აარონ შვარცი (1986–2012): ამერიკელი პროგრამისტი, მწერალი და ჰაკერი.
რაიმონდ ტალისი (1946–): წამყვანი ბრიტანელი გერონტოლოგი, ფილოსოფოსი, პოეტი და კრიტიკოსი.
იგორ ტამი (1895–1971): საბჭოთა ფიზიკოსი, რომელმაც 1958 წელს მიიღო ნობელის პრემია ჩერენკოვის რადიაციის აღმოჩენის გამო.
არტურ ტანსლი (1871–1955): ინგლისელი ბოტანიკოსი, ეკოლოგიის პიონერი.
ალფრედ ტარსკი (1901-1983): პოლონელი ლოგიკოსი, მათემატიკოსი და ფილოსოფოსი.
ნიკოლაას ტინბერგენი (1907–1988): ნიდერლანდელი ეთოლოგი და ორნითოლოგი, 1973 წლის ნობელის პრემიის მფლობელი.
გერმან ტიტოვი (1935–2000): საბჭოთა კოსმონავტი და მეორე ადამიანი, რომელმაც დედამიწას გარს შემოუარა.
ლინუს ტორვალდსი (1969–): ფინელი პროგრამული უზრუნველყოფის ინჟინერი, ლინუქსის ბირთვის შემქმნელი.
ალან ტიურინგი (1912–1954): ინგლისელი მათემატიკოსი, ლოგიკოსი და კრიპტოგრაფი. ითვლება თანამედროვე კომპიუტერული მეცნიერების მამად.
მეთიუ ტერნერი (გარდ. დაახ. 1789): ქიმიკოსი, ქირურგი, მასწავლებელი და რადიკალი თეოლოგი, ბრიტანეთში პირველი ღია ათეისტური ნაშრომის ავტორი.
ჰაროლდ იურეი (1893–1981): ამერიკელი ქიმიკოსი, რომლის შრომამაც იზოტოპებზე მოაპოვებინა მას ნობელის პრემია ქიმიის დარგში 1934 წელს. დიდი როლი ითამაშა ატომური ბომბის შექმნაში, თუმცა უფრო მეტად ცნობილია მილერ-იურეის ექსპერიმენტით, სადაც არაცოცხალი მატერიიდან ამინომჟავები შექმნა..
ნიკოლაი ვავილოვი (1887–1943): რუსი და საბჭოთა ბოტანიკოსი და გენეტიკოსი.
კრეიგ ვენტერი (1946–): ამერიკელი ბიოლოგი და ანტრეპრენიორი, ადამიანის გენომის ერთ-ერთი პირველი გამშიფრავი. 2010 წელს პირველმა შექმნა უჯრედი სინთეტიკური გენომით.
ვლადიმირ ვერნადსკი (1863–1945): უკრაინელი და საბჭოთა მინერალოგი და გეოქიმიკოსი. ითვლება გეოქიმიის, ბიოგეოქიმიისა და რადიოგეოლოგიის ერთ-ერთ ფუძემდებლად.
ჯორჯ ვალდი (1906–1997): ამერიკელი მეცნიერი, ცნობილია ბადურის პიგმენტების კვლევით. 1967 წელს დაჯილდოვდა ნობელის პრემიით.
უილიამ გრეი უოლტერი (1910–1977): ამერიკელი ნეიროფიზიოლოგი, ცნობილია მისი კვლევები ტვინის ტალღებზე.
ჯეიმზ უოტსონი (1928–): 1962 წლის ნობელის ლაურეატი და დნმ-ის სტრუქტურის თანააღმომჩენი.
ჯოზეფ ვებერი (1919–2000): ამერიკელი ფიზიკოსი, შექმნა პირველი დეტექტორი გრავიტაციული ტალღების გამოსაჭერად.
სტივენ ვაინბერგი (1933–): ამერიკელი ფიზიკოსი. 1979 წელს მოიპოვა ნობელის პრემიით ელექტრომაგნეტიზმისა და სუსტი ბირთვული ძალის გაერთიანების გამო.
ვიქტორ ვაისკოპფი (1908–2002): ავსტრიელ-ამერიკელი ფიზიკოსი.
ფრენკ უაიტლი (1907–1996): ინგლისელი საავიაციო ინჟინერი, გამომგონებელი, ავიატორი და სამეფო საჰაერო ძალების ოფიცერი.
იუჯინ ვიგნერი (1902–1995): უნგრელ-ამერიკელი ფიზიკოსი და მათემატიკოსი. 1963 წელს მიიღო ნობელის პრემია ატომბირთვისა და ელემენტარული ნაწილაკების თეორიის განვითარების გამო.
იან ვილმუტი (1944-): ინგლისელი ემბრიოლოგი. მისი ლიდერობით მკვლევართა ჯგუფმა 1996 წელს პირველად მოახდინა ძუძუმწოვრის კლონირება სომატური უჯრედისგან.
დევიდ სლოან უილსონი (1949–): ამერიკელი ევოლუციური ბიოლოგი.
ლუის უოლპერტი (1929–): ბრიტანელი ბიოლოგი, მწერალი და წამყვანი.
სტივ ვოზნიაკი (1950–): Apple-ის თანადამფუძნებელი, Apple I-სა და Apple II-ის გამომგონებელი.
ელიზურ რაითი (1804–1885): ამერიკელი მათემატიკოსი და აბოლიციონისტი, ზოგჯერ იწოდება, როგორც „სიცოცხლის დაზღვევის მამა".
უილ რაითი (1960–): ამერიკელი კომპიუტერული თამაშების დიზაინერი.
ელიეზერ იუდკოვსკი (1979–): ხელოვნური ინტელექტის ამერიკელი მკვლევარი.
ოსკარ ზარისკი (1899–1986): ამერიკელი მათემატიკოსი, მეოცე საუკუნის ერთ-ერთი ყველაზე გავლენიანი გეომეტრი.
იაკობ ზელდოვიჩი (1914–1987): ბელორუსიაში დაბადებული საბჭოთა ფიზიკოსი. დიდი როლი ითამაშა საბჭოთა თერმობირთვული იარაღების განვითარებაში, განავითარა ბირთვული ფიზიკა, ასტროფიზიკა, ფიზიკური კოსმოლოგია და ზოგადი ფარდობითობა.
ემილ ცუკერკანდლი (1922-): ფრანგი ბიოლოგი, რომელიც ითვლება მოლეკულური ევოლუციის ერთ-ერთ ფუძემდებლად.
კონრად ცუზე (1910–1995): გერმანელი ინჟინერი და კომპიუტერული პიონერი. შექმნა მსოფლიოში პირველი მრავალფუნქციური პროგრამულად მართვადი კომპიუტერის Z3, რომელიც 1941 წლის მაისში ამუშავდა.
ფრიც ცვიკი (1898–1974): შვეიცარიელი ასტრონომი და ასტროფიზიკოსი.
რესურსები ინტერნეტში
მეოცე საუკუნის ათეისტები კემბრიჯის უნივერსიტეტის ათეიზმის კვლევის ვებსაიტზე
სქოლიო
ათეისტების სია
ათეისტები
მეცნიერების სია